ai4bharat/Pralekha huggingface dataset:
سائنس اور ٹیکنالوجی کی وزارت
ویبھَو فیلوشپ پروگرام نے ،ہندوستانی ایس ٹی ای ایم ایم تارکین وطن کو ہندوستانی اعلیٰ تعلیمی اداروں سے جوڑنے کا اعلان کیا
حکومت نے ایک نیا فیلوشپ پروگرام شروع کیا ہے، تاکہ ہندوستانی سائنس ، ٹیکنالوجی، انجینئرنگ ، میتھ میٹکس، میڈیسن  تارکین وطن کو ہندوستانی تعلیمی اور تحقیق وترقی اداروں کے ساتھ مربوط تحقیقی کام کے لیے جوڑ دیا جائے ،جس کے نتیجے میں سائنس اور ٹکنالوجی کے اہم شعبوں میں علم، حکمت اور بہترین طریقوں کو شیئر کرنے کا موقع ملے۔
سائنس اور ٹکنالوجی کی وزارت کے محکمہ سائنس اور ٹیکنالوجی  کے ذریعہ لاگو کیا جانے والا ویشوک بھارتیہ ویگیانک  فیلوشپس پروگرام ہندوستانی نژاد  کے ممتاز سائنسدانوں/ماہرین ٹیکنالوجی، جو اپ اپنے متعلقہ ممالک میں تحقیقی سرگرمیوں میں مصروف ہیں، کو دیا جائے گا۔ 75 منتخب فیلوز کو 18 شناخت شدہ علمی عمودی شعبوں میں کام کرنے کے لیے مدعو کیا جائے گا ،جن میں منجملہ دیگر کے کوانٹم ٹیکنالوجی، صحت، فارما، الیکٹرانکس، زراعت، توانائی، کمپیوٹر سائنسز، اور مادی سائنسز شامل ہیں۔
حکومت ہند نے ہندوستانی ایس ٹی ای ایم ایم تارکین وطن کو ہندوستانی اداروں کے ساتھ جوڑنے کے لئے ویبھو سربراہ اجلاس کا اہتمام کیا تھا ،جس کا افتتاح عزت مآب وزیر اعظم نے کیا اورجس میں 25,000 سے زیادہ حاضرین کی شرکت کی ۔ 70 سے زیادہ ممالک سے تعلق رکھنے والے ہندوستانی ایس ٹی ای ایم ایم تارکین وطن نے پروگرام میں حصہ لیا۔
عزت مآب وزیر اعظم جناب نریندر مودی نے ویبھو سربراہی اجلاس کے دوران اجتماع سے خطاب کرتے ہوئے کہا "حکومت ہند نے سائنس، تحقیق اور اختراع کو فروغ دینے کے لیے متعدد اقدامات کیے ہیں۔ سائنس سماجی و اقتصادی تبدیلیوں کی طرف ہماری کوششوں کا محور ہے" ۔
فیلوشپ پروگرام ویبھو پروگرام کی تشکیل اور نفاذ کے ذریعے ان کوششوں کو آگے بڑھانے کے ایک قدم کے طور پر شروع کیا گیا ہے، جس میں ہندوستانی تارکین وطن کے سائنس دانوں کے درمیان ہندوستانی اعلیٰ تعلیمی اداروں ، یونیورسٹیوں، اور/یا عوامی مالی امداد سے چلنے والے سائنسی اداروں کے ساتھ تعاون کا تصور پیش کیا گیا ہے۔ پہلی کال کے لیے درخواستیں 15 جون 2023 سے 31 جولائی 2023 تک کال برائے تجاویز کے ذریعے طلب کی جا رہی ہیں۔
ویبھو فیلو تعاون کے لیے ایک ہندوستانی ادارے کی نشاندہی کرے گا اور زیادہ سے زیادہ 3 سال تک ایک سال میں دو ماہ تک گزار سکتا ہے۔ فیلوشپ میں فیلو شپ گرانٹ ، بین الاقوامی اور گھریلو سفر، رہائش اور ہنگامی طور پر دیئے جانے والے فنڈشامل ہوں گے۔ ویبھو فیلوز سے توقع کی جاتی ہے کہ وہ اپنے ہندوستانی ہم منصبوں کے ساتھ تعاون کریں گے اور سائنس اور ٹیکنالوجی کے جدید شعبوں میں میزبان ادارے میں تحقیقی سرگرمیاں شروع کرنے میں مدد کریں گے۔
درخواست دہندہ ویب سائٹ www.dst.gov.in/www.onlinedst.gov.in سے پروپوزل فارمیٹس ڈاؤن لوڈ کر سکتا ہے اور اسے ڈی ایس ٹی کے ای-پی ایم ایس پورٹل کے ذریعے مکمل شدہ درخواست فارم اور تمام متعلقہ معلومات جمع کرانی چاہئیں۔
وزارتِ تعلیم
مرکزی وزیر تعلیم نے انرجی سوراج یاترا بس کی سواری کی
آتم نربھر بھارت کے ہدف کے حصول کے لئے توانائی کے شعبہ میں خودکفالتی بیحد ضروری: جناب رمیش پوکھریال ’نشنک‘
نئی دہلی، 19 /مارچ 2021 ۔ مرکزی وزیر تعلیم جناب رمیش پوکھریال ’نشنک‘ نے آج اپنی رہائش گاہ سے اپنے دفتر تک انرجی سوراج یاترا بس کی سواری کی۔ بس کے اندر سارا کام شمسی توانائی کے ذریعہ انجام دیا جاتا ہے اور اس میں دفتر اور گھر سے متعلق ہر سہولت دی گئی ہے۔ وزیر تعلیم اس موقع پر آئی آئی ٹی ممبئی کے پروفیسر ڈاکٹر چیتن سنگھ سولنکی کے ساتھ تھے، جنھوں نے اس طرح کی بس کے بارے میں سوچا اور اس کی تعمیر کی۔
اس موقع پر گفتگو کرتے ہوئے جناب پوکھریال نے کہا کہ نئی تعلیمی پالیسی میں مضمر ڈھانچہ میں اسکولوں اور کالجوں میں شمسی توانائی کا استعمال کرنے کے لئے لائف اسکلس دیا جاسکتا ہے۔ جناب پوکھریال نے کہا کہ پائیداری کے لئے آب و ہوا کی تبدیلی کے تئیں بیداری ضروری ہے۔ انھوں نے مزید کہا کہ توانائی کے شعبے میں خودکفالت، آتم نربھر بھارت کے ہدف کو حاصل کرنے کا ایک لازمی جزو ہے۔ انھیں یہ جان کر خوشی ہوئی کہ سنگین اور خوفناک آب و ہوا کی تبدیلی کے پیش نظر انرجی سوراج یاترا کو 100 فیصد شمسی توانائی کو اپنانے کی سمت میں عوامی تحریک میں تبدیل کرنے کے مقصد سے بنایا گیا ہے۔ وزیر موصوف نے اس انوکھی پہل کے لئے پروفیسر سولنکی کی ستائش کی۔
شمسی توانائی کو اپنانے کے عمل کو عوامی تحریک کی شکل دینے کے مشن کے تئیں پابند عہد ڈاکٹر چیتن سنگھ سولنکی نے 2030 تک گھر نہیں جانے اور شمسی بس میں رہنے اور سفر کرنے کا عزم کیا ہے۔ بس میں سونے، کام کرنے، کھانا پکانے، نہانے، میٹنگ اور ٹریننگ سمیت روزمرہ کی سبھی سرگرمیوں کو انجام دینے کی سہولت ہے۔ بس میں 3.2 کلوواٹ کا شمسی پینل اور 6 کلوواٹ کی بیٹری اسٹوریج نصب کی گئی ہے۔
انرجی سوراج یاترا کا آغاز سال 2020 میں ہوا اور اس کا سلسلہ 2030 تک جاری رہے گا۔ مدھیہ پردیش کے وزیر اعلیٰ جناب شیوراج سنگھ چوہان نے پروفیسر سولنکی کی حال ہی میں مدھیہ پردیش کے شمسی توانائی کے برانڈ امبیسڈر کے طور پر عزت افزائی کی ہے۔
وزارت خزانہ
آئی جی ایس ٹی ریفنڈس کے سلسلے میں انسانوں کے ذریعے چیکنگ کا سلسلہ شروع کرنے کا مقصدبے ایمان برآمدکاروں کو خزانے کو نقصان پہنچانے سے روکنا ہے
سی بی آئی سی اس بات کو یقینی بنائے گا کہ تمام ایماندار برآمد کاروں کو ان کے آئی جی ایس ٹی ریفنڈس بروقت پوری طرح خودکار ماحول میں ملنے کاسلسلہ جاری رہے
نئی دہلی۔20؍جون۔بعض اخباروں نے یہ غلط تاثر قائم کیا ہے کہ آئی جی ایس ٹی ریفنڈس میں بڑے پیمانے پر دھاندلیوں کو روکنے کیلئے انسانوں کے ذریعے چیکنگ کا سلسلہ شروع کرنے سے جی ایس ٹی کے تحت برآمدکاروں کو خودکار طریقے پر ان کے ریفنڈ ملنے کے عمل کو نقصان پہنچا ہے۔ ان خبروں سے غلط تاثر پیدا ہوتا ہے کہ ایماندار برآمدکاروں کو تصدیق نیا طریقہ کار شروع کیے جانے کی وجہ سے نقصان پہنچا ہے۔
سی بی آئی سی نے حال ہی میں اپنے کسٹم اور جی ایس ٹی مرکزوں کو یہ ہدایت کی تھی کہ وہ ان چند برآمدکاروں کی طرف سے جنہیں ’’رِسکی‘‘ سمجھا جاتا ہے ، اِن پُٹ ٹیکس کریڈٹ  کی فراہمی کی تصدیق کریں۔ اس وقت برآمدکاروں کی کُل تعداد تقریباً 1.42 لاکھ ہے جن میں سے صرف 5106 برآمدکاروں کے ’’رِسکی‘‘ ہونے کی نشاندہی کی گئی ہے۔ اس کا مطلب یہ ہوا کہ ’رِسکی‘ برآمدکار کُل برآمدکاروں کی تعداد صرف 3.5 فیصد ہے۔ پچھلے دو دنوں یعنی 17 جون اور 18 جون 2019 کو 925 برآمدکاروں کی طرف سے داخل کیے گئے شپنگ بلوں میں سے صرف 1436 کو روکا گیا ہے۔ روز مرہ کی بنیاد پر 9000برآمدکاروں کی طرف سے داخل کیے جانے والے تقریباً 20 ہزار بلوں کو دیکھتے ہوئے روکے گئے بلوں کی تعداد معمولی ہے۔ اس کے علاوہ ان رِسکی برآمدکاروں کو بھی برآمدکاری کی فوری اجازت دے دی جاتی ہے۔ البتہ ریفنڈ آئی ٹی سی کی تصدیق کے بعد ہی جاری کیے جائیں گے لیکن وہ بھی زیادہ سے زیادہ 30 دن کے اندر۔
تصدیق کے اس نئے اقدام کا مقصد بے ایمان برآمد کاروں کی طرف سے خزانے کو نقصان پہنچانے او ر برآمدکاروں کی برادری کا نام بدنام کرنے سے روکنا ہے۔ سی بی آئی سی تمام جائز برآمد کاروں کو یہ یقین دلاتی ہے کہ انہیں آئی جی ایس ٹی ریفنڈس وقت پر اور پوری طرح خودکار ماحول میں ملتے رہیں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ج ۔ ع ن
U-2522
(Visitor Counter : 69
یو پی ایس سی
سول سروسز  امتحان ، 2023 کے نتائج کا اعلان
مورخہ 28 مئی 2023 کو منعقدہ سول سروسز  نتائج کی بنیاد پر درج ذیل رول نمبر والے امیدوار وں نے سول سروسز  امتحان 2023 میں داخلے کے لئے کوالیفائی کیا ہے۔
ان امیدواروں کی امیدواری عارضی ہے۔ امتحان کے ضوابط کے مطابق ان تمام امیدواروں کو سول سروسز  امتحان ، 2023 کے لئے تفصیلی ایپلی کیشن فارم - I  میں دوبارہ درخواست دینا ہوگا۔ ڈی اے ایف – I کو بھرنے اور جمع کرنے کی تاریخیں اور اس سے متعلق اہم ہدایات کا اعلان کمیشن کی ویب سائٹ پر وقت پر کردیا جائے گا۔
امیدواروں کو یہ اطلاع دی جارہی ہے کہ سی ایس  2023 امتحان کے نمبرات ، کٹ آف کے نمبرات اور جواب نامہ کو سول سروسز امتحانات 2023 کی مکمل کارروائی، حتمی نتائج کے اعلان کے بعد کمیشن کی ویب سائٹ https://upsc.gov.in پر اپ لوڈ کردیا جائے گا۔
یونی پبلک سروس کمیشن کا نئی دلی میں شاہجہاں روڈ ، دھول پور ہاؤس میں اپنے احاطے میں امتحان ہال کی بلڈنگ کے قریب ایک سہولتی کاؤنٹرہے۔ امیدوار مذکور ہ امتحان کے نتائج کے بارے میں معلومات /وضاحت ، ان سہولتی کاؤنٹر سے ذاتی طور پر دس بجے صبح سے پانچ بجے شام کے درمیان یا ٹیلی فون نمبر 011-23385271, 011-23098543 اور 011-23381125 پر فون کرکے بھی حاصل کرسکتے ہیں۔
بجلی کی وزارت
جنریٹروں کے سلسلے میں بجلی کی ادائیگی میں شفافیت لانے کیلئے وزیر مملکت برائے بجلی جناب آر کے سنگھ نے پراپتی ایپ اور ویب پورٹل کا آغاز کیا
نئیدہلی۔30؍مئی۔ایک ویب پورٹل اور ایک ایپ جن کے نام پراپتی  ، www.praapti.in کو کل بجلی کے وزیر مملکت  جناب آر کے سنگھ نے وزارت بجلی کے سکریٹری جناب اے کے بھلّہ اور دیگر سینئر افسروں کی موجودگی میں رسمی طو ر پر لانچ کیا۔ اس موقع پر پی ایف سی کے چیئرمین اور منیجنگ ڈائرکٹر، دیگر بجلی شعبوں کے مرکزی سرکاری دائرہ کار کے اداروں کے سی ایم ڈی حضرات اور بجلی کے شعبے کے مختلف افسران بھی موجود تھے۔
پراپتی ایپ اور ویب پورٹل اس مقصد سے وضع کیےگئے ہیں کہ جنریٹروں اور ڈسکوم کے مابین بجلی کی خریداری کے کام میں شفافیت لائی جاسکے۔
ایپ اور ویب پورٹل بیجیک بنانے کے کام اور ادائیگی کے اعداد وشمار پر باریکی سے نظر رکھیں گے اور پی پی اے کے سلسلے میں جنریٹروں سے طویل المدت رابطہ قائم کر یں گے۔ اس کی مدد سے شرکائے کار ماہانہ بنیادوں پر سلسلہ وار اعداد وشمار اور ڈسکوم کے سلسلے میں بقایہ رقومات اور بجلی کی خریداری کی دیگر تفصیلات جان سکیں گے۔ یہ ایپ اس کے استعمال کنندگان کو ڈسکوم کے ذریعے پاور جنریشن کمپنیوں کو کی گئی ادائیگیوں سے متعلق تفصیلات فراہم کرنے کے ساتھ یہ ادائیگیاں کب کی گئیں اس کی تفصیلات بھی فراہم کریگا۔
پراپتی صارفین کو ڈسکوم کی مالی کارکردگی کا تجزیہ بھی فراہم کریگا جس کا تعلق جنریشن کمپنیوں کو کی جانے والی ادائیگیوں سے ہوگا۔ یہ پورٹل ’ڈسکوم‘ اور ’جینکو‘ کو اپنی بقایہ ادائیگیوں کے بارے میں تال میل بنانے کا بھی موقع فراہم کریگا۔ یہ پورٹل مختلف ریاستی ڈسکوم کے سلسلے میں موازناتی جائزہ بھی فراہم کریگا جن کا تعلق مختلف جنریشن کمپنیوں کو کی جانے والی ادائیگی کے سلسلے میں آسانی فراہم کرنے سے ہوگا اور بجلی کے شعبے کے لین دین کو زیادہ سے زیادہ آسان بنائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-2830
(Visitor Counter : 45
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 213.91 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.05 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 50,594 ہے
گذشتہ 24 گھنٹوں میں 5,379 نئے معاملات سامنے آئے
شفایابی کی شرح فی الحال 98.70 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 2.00 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 213.91 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.05 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,14,361
|
|
دوسری خوراک
|
|
1,01,09,378
|
|
احتیاطی خوراک
|
|
68,26,177
|
|
صف اول کے کارکنان
|
|
پہلی خوراک
|
|
1,84,35,202
|
|
دوسری خوراک
|
|
1,77,03,732
|
|
احتیاطی خوراک
|
|
1,32,85,004
|
|
12 سے 14 سال کی عمر کا گروپ
|
|
پہلی خوراک
|
|
4,05,07,953
|
|
دوسری خوراک
|
|
3,05,74,338
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,17,45,431
|
|
دوسری خوراک
|
|
5,25,16,492
|
|
18سے44برس کی عمرکےگروپ کےافراد
|
|
پہلی خوراک
|
|
56,07,74,923
|
|
دوسری خوراک
|
|
51,38,30,904
|
|
احتیاطی خوراک
|
|
7,05,36,509
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,39,40,089
|
|
دوسری خوراک
|
|
19,64,98,608
|
|
احتیاطی خوراک
|
|
3,85,32,884
|
|
60 سال سے زیادہ عمرکےافراد
|
|
پہلی خوراک
|
|
12,76,07,317
|
|
دوسری خوراک
|
|
12,28,27,616
|
|
احتیاطی خوراک
|
|
4,24,83,016
|
|
احتیاطی خوراک
|
|
17,16,63,590
|
|
کل تعداد
|
|
2,13,91,49,934
ہندوستان میں زیرعلاج مریضوں کی تعداد آج 50,594 ہوگئی جو ملک کے مجموعی پازیٹو معاملات کا 0.11 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.70 فیصد ہے۔گزشتہ 24 گھنٹوں کے دوران 7,094 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,38,93,590 ہے۔
گزشتہ 24 گھنٹوں کے دوران 5,379 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,21,917 ٹیسٹ انجام دیئے گئے۔ ہندوستان میں اس وقت تک مجموعی طور پر 88.80 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 2.00 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.67 فیصد درج کی گئی ہے۔
وزیراعظم کا دفتر
پی ایم بھارتیہ جن او شدھی پریوجنا نے کروڑوں ہندوستانیوں کی طبی اخراجات کی پریشانیوں کو دور کر دیا ہے: وزیر اعظم
وزیر اعظم جناب نریندر مودی نے کہا ہے کہ بھارتیہ جن او شدھی پریوجنا  کی کامیابیاں کافی تسلی بخش ہیں۔ جناب مودی نے کہا کہ اس اسکیم نے نہ صرف ملک کے کروڑوں لوگوں کی علاج کے اخراجات سے متعلق پریشانیوں کو دور کیا ہے بلکہ ان کی زندگیوں کو بھی آسان بنا دیا ہے۔
کیمیکلز اور فرٹیلائزرز کے مرکزی وزیر ڈاکٹر منسکھ منڈاویہ نے ایک ٹویٹ تھریڈ میں بتایا ہے کہ آج ملک میں 5 واں جن اوشدھی دیوس منایا جا رہا ہے۔ اس اسکیم نے ہندوستان کے عام لوگوں کی زندگیوں پر براہ راست مثبت اثر ڈالا ہے۔ ملک کے 12 لاکھ سے زیادہ شہری جن اوشدھی کیندروں سے روزانہ دوائیں خرید رہے ہیں۔ یہاں دستیاب ادویات بازاری قیمت سے 50فیصد سے 90فیصد تک سستی ہیں۔
مرکزی وزیر کے ٹویٹ تھریڈ کا جواب دیتے ہوئے وزیر اعظم نے ٹویٹ کیا؛
“भारतीय जन औषधि परियोजना की उपलब्धियां काफी संतोषप्रद हैं। इससे न केवल इलाज के खर्च को लेकर देश के करोड़ों लोगों की चिंताएं दूर हुई हैं, बल्कि उनका जीवन भी आसान हुआ है।”
۔۔۔۔۔۔۔۔۔۔۔
ش ح۔ا گ۔ن ا۔
U-2403
(
وزارت دفاع
رکشا منتری جناب راجناتھ سنگھ نے بھارتی ساحلی محافظ دستے کے بحری جہاز‘سچیت’اور دو مخصوص کشتیوں کو دستے میں شامل کیا
یہ جہاز اندرون ملک تیار کئے گئے ہیں اور خود کفالت اور افزوں بحری سلامتی کی علامت ہیں:راجناتھ سنگھ
نئی دہلی ،15مئی2020: رکشا منتری جناب راجناتھ سنگھ نے آج یہاں سے گوا میں ویڈیو کانفرنس کے توسط سے بھارتی ساحلی محافظ دستے کے بحری جہاز  سچیت اور دو مخصوص کشتیوں  سی-450 اور سی-451 کو کمیشن کیا یعنی دستے میں شامل کیا۔ آئی سی جی ایس سچیت ان پانچ ساحل سمندر سے دور نگرانی رکھنے والے  کے پانچ جہازوں کی سیریز یا سلسلے کا پہلا بحری جہاز ہے، اسے گوا شپ یارڈ لمٹیڈ نے اندرون ملک ڈیزائن اور تیار کیا ہے اور یہ بحری جہاز جدید ترین جہاز رانی اور مواصلاتی سازو سامان سے آراستہ ہے۔
ڈیجیٹل ذرائع سے جہاز کی شمولیت کی پہل قدمی کے عمل کی ستائش کرتے ہوئے جناب راجناتھ سنگھ نے آئی سی جی اور جی ایس ایل کی تعریف کی اور کہا کہ ان جہازوں کی شمولیت کا عمل بھارت کی ساحلی محافظ دستے کی صلاحیت سازی کے سلسلے میں ایک سنگ میل ہے۔ انہوں نے یہ بھی کہا کہ کووڈ-19 جیسے چنوتیوں کے باوجود یہ قدم ملک کی سلامتی اور تحفظ کے تئیں ہماری عہدبندگی اور عزم کی بھی عظیم مثال ہے۔ یہ ہمارے بحری نگرانوں کی افزوں قوت کی علامت بھی ہے اور آئی سی جی اور بھارتی جہاز سازی کی صنعت ملک کے لئے باعث فخر ہے۔
ساگر کے وزیر اعظم جناب نریندر مودی کے نظریاتی خاکے کاذکر کرتے ہوئے جناب راجناتھ سنگھ نے کہا کہ سمندر نہ صرف ہمارے ملک کےلئے لائف لائن کی حیثیت رکھتے ہیں، بلکہ عالمی خوشحالی کے لئے ان کی اتنی ہی اہمیت ہے۔ محفوظ اور سلامتی سے ہم آہنگ ، صاف ستھرے سمندر تعمیر ملک کے لئے مواقع فراہم کرتے ہیں۔ بھارت ایک ابھرتی ہوئی بحری قوت ہے اور ہماری خوشحالی بھی سمندر پر ہی منحصر ہے۔ ایک ذمہ دار بحری قوت ہونے کی وجہ سے سمندر حکومت کے لئے ترجیح کا درجہ رکھتے ہیں۔
اس موقع پر دفاع کے سیکریٹری ڈاکٹر اجے کمار، دفاعی پیداوار کے سیکریٹری جناب راجکمار، دفاعی مالیات کی سیکریٹری محترمہ گارگی کول اور وزارت دفاع کے سینئر افسران دہلی میں موجود تھے، جبکہ گوا میں اس وقت رکشا راجیہ منتر جناب شری پد نائک اور گوا شپ یارڈ کے چیئرمین اور منیجنگ ڈائریکٹر کموڈور بھارت بھوشن ناگپالاس موقع پر موجود تھے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 198.10 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 7.09 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,98,10,51,075
|
|
بچی ہوئی خوراکیں
|
|
7,09,24,890
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 198.10 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 7.09 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
کابینہ
کابینہ نے ‘‘ انڈیا کووڈ-19 ہنگامی صورتحال سے نمٹنے اور صحتی نظام کی مستعدی سے متعلق پیکیج’’ کے لئے 15000کروڑروپے کی رقم کو منظوری دی
نئی دہلی، 22اپریل2020،مرکزی کابینہ نے وزیراعظم جناب نریندر مودی کی قیادت میں ‘‘ انڈیا کووڈ-19 ہنگامی صورتحال سے نمٹنے اور صحتی نظام کی مستعدی سے متعلق پیکیج’’ کے لئے 15000کروڑروپے کی رقم کو منظوری دی۔ منظور شدہ فنڈ کا استعمال 3 مراحل نیز کووڈ-19 ہنگامی صورتحال سے نمٹنے کے امور کےلئے فوری طور پر  کی رقم کی شکل میں کیا جائے گااور یہ رقم اسی انداز سے فراہم کی گئی ہے۔ بقیہ رقم وسط مدتی امداد  کی تجویز کی شکل میں مشن موڈ ایپروچ کے تحت فراہم کرائی جائے گی۔
مذکورہ پیکیج کے کلیدی مقاصد میں بھارت میں تشخیصی اور کووڈ کے لئے وقف معالجاتی سہولتوں کی فراہمی ، ضروری طبی سازوسامان کی مرتکز حصولیابی اور متاثرہ مریضوں کے معالجے کے لئے ادویہ کی خریداری، لچکدار قومی اور ریاستی صحتی نظام کی تعمیر کے توسط سے کووڈ-19 کی فزوں تر ہنگامی صورتحال سے نمٹنے کی بات شامل ہے۔ مقصد یہ ہے کہ مستقبل میں اس طرح کے امراض سے نمٹنے کے لئے مستعدی اور کمربستگی پر مشتمل نظام کو مستحکم بنایا جائے۔ تجربہ گاہوں اور نگرانی سرگرمیوں کا قیام عمل میں آئے۔ بایو سلامتی مستعدی، وبائی امراض کی تحقیق اور برادریوں کو سرگرمی سے تحقیق کے کام میں ملوث کرنا اور وابستہ خطرات کے مواصلات پر مبنی سرگرمیوں کو بڑھاوا دینا ہے۔ یہ تمام تر اقدامات وزارت صحت اور کنبہ بہبود کی کلی سرپرستی اور نگرانی میں نافذ کئے جائیں گے۔
پہلے مرحلے کے تحت صحت اور کنبہ بہبود کی وزارت نے دیگر وزارتوں کے ساتھ مل کر پہلے ہی متعد د سرگرمیاں شروع کر کھی ہیں۔
۔۔۔۔۔۔۔۔۔۔۔
م ن۔ک ا۔

U-1947
نئی دہلی، 22اپریل2020،مرکزی کابینہ نے وزیراعظم جناب نریندر مودی کی قیادت میں ‘‘ انڈیا کووڈ-19 ہنگامی صورتحال سے نمٹنے اور صحتی نظام کی مستعدی سے متعلق پیکیج’’ کے لئے 15000کروڑروپے کی رقم کو منظوری دی۔ منظور شدہ فنڈ کا استعمال 3 مراحل نیز کووڈ-19 ہنگامی صورتحال سے نمٹنے کے امور کےلئے فوری طور پر  کی رقم کی شکل میں کیا جائے گااور یہ رقم اسی انداز سے فراہم کی گئی ہے۔ بقیہ رقم وسط مدتی امداد  کی تجویز کی شکل میں مشن موڈ ایپروچ کے تحت فراہم کرائی جائے گی۔
مذکورہ پیکیج کے کلیدی مقاصد میں بھارت میں تشخیصی اور کووڈ کے لئے وقف معالجاتی سہولتوں کی فراہمی ، ضروری طبی سازوسامان کی مرتکز حصولیابی اور متاثرہ مریضوں کے معالجے کے لئے ادویہ کی خریداری، لچکدار قومی اور ریاستی صحتی نظام کی تعمیر کے توسط سے کووڈ-19 کی فزوں تر ہنگامی صورتحال سے نمٹنے کی بات شامل ہے۔ مقصد یہ ہے کہ مستقبل میں اس طرح کے امراض سے نمٹنے کے لئے مستعدی اور کمربستگی پر مشتمل نظام کو مستحکم بنایا جائے۔ تجربہ گاہوں اور نگرانی سرگرمیوں کا قیام عمل میں آئے۔ بایو سلامتی مستعدی، وبائی امراض کی تحقیق اور برادریوں کو سرگرمی سے تحقیق کے کام میں ملوث کرنا اور وابستہ خطرات کے مواصلات پر مبنی سرگرمیوں کو بڑھاوا دینا ہے۔ یہ تمام تر اقدامات وزارت صحت اور کنبہ بہبود کی کلی سرپرستی اور نگرانی میں نافذ کئے جائیں گے۔
پہلے مرحلے کے تحت صحت اور کنبہ بہبود کی وزارت نے دیگر وزارتوں کے ساتھ مل کر پہلے ہی متعد د سرگرمیاں شروع کر کھی ہیں۔
۔۔۔۔۔۔۔۔۔۔۔
م ن۔ک ا۔
U-1947
(
بھاری صنعتوں کی وزارت
وزیر اعظم کے آتم نربھر بھارت اور صاف ستھرے اور ماحولیات کے لئے سازگار مستقبل کے ویژن کو شرمندۂ تعمیر کرنے کی ضرورت:بھاری صنعتوں کے وزیر ڈاکٹر مہندر ناتھ پانڈے
ڈاکٹر ایم این پانڈے نے بی ایچ ای ایل کے اندرون ملک تیار ہندوستان کے اولین کول ٹو میتھنول پائلٹ پلانٹ کو آزادی کا امرت مہوتسو کے حصے کے طور پر قوم کے لئے وقف کیا
بی ایچ ای ایل ہندوستان کے ماحولیات سے متعلق وعدوں کو پورا کرنے کے لئے آتم نربھر بھارت کی تعمیر میں اہم رول ادا کرے گا: ڈاکٹر ایم این پانڈے
انھوں نے بی ایچ ای ایل کی حیدرآباد یونٹ کے زیر اہتمام ایک نمائش ’’آتم نربھر بھارت کے تحت تیار مصنوعات‘‘ کا بھی افتتاح کیا
آزادی کا امرت مہوتسو کی جاری تقریبات کے حصے کے طور پر بھاری صنعتوں کے مرکزی وزیر ڈاکٹر مہندر ناتھ پانڈے نے آج ہندوستان کے اولین بی ایچ ای ایل کے ذریعہ تعمیر شدہ کول ٹو میتھنول پائلٹ پلانٹ، کو قوم کے لئے وقف کیا ۔ ڈاکٹر نلن سنگھل سی ایم ڈی ، بی ایچ ای ایل، جناب جتیندر سنگھ، جوائنٹ سکریٹر ، بھاری صنعتوں کی وزارت، بی ایچ ای ایل کے بورڈ کے فنکشن ڈائریکٹرز اور بھاری صنعتوں کی وزارت اور بی ایچ ای ایل کے اعلیٰ افسران ورچوئل طریقے سے منعقدہ اس تقریب میں شامل ہوئے۔
ڈاکٹر پانڈے نے بی ایچ ای ایل کی حیدرآباد یونٹ کے زیر اہتمام ایک نمائش کا افتتاح بھی کیا جس کا موضوع ہے ’’آتم نربھربھارت کے تحت تیار مصنوعات‘‘۔ اس کے علاوہ تلنگانہ خطے سے تعلق رکھنے والے جدوجہد آزادی کے گمنام سورماؤں کے بارے میں ایک آڈیو۔ ویزول پروگرام میں پیش کیا گیا ۔ اس پروگرام کو لائیو ویب کاسٹ کیا گیا تھا۔اور ہزاروں ملازمین نے براڈ کاسٹ کے ذریعہ پروگرام دیکھا۔
اس موقع پر اظہار خیال کرتے ہوئے وزیر موصوف نے کہا کہ وزیر اعظم جناب نریندر مودی کے آتم نربھر بھارت اور کلین اور گرین مستقبل کے ویژن کو روبہ عمل لانے کی ضرورت ہے۔ انھوں نے کہا کہ اس ویژن کو پورا کرنے کے لئے مینوفیچرنگ شعبے کا اہم کردار ہوگا۔ انھوں نے کہا کہ حکومت نے پہلے ہی میک ان انڈیا اور آتم نربھربھارت جیسی اسکیموں کے ذریعہ اس سیکٹر کی اہمیت کو اجاگر کیا ہے۔ جناب پانڈے نے کہا کہ کیپٹل گڈز صنعت مینوفیکچرنگ سیکٹر کے لئے کلیدی حیثیت رکھتی ہے۔
وزیر موصوف نے کہا کہ سب سے بڑے انجینئرنگ اور مینوفیچرنگ ادارے کے طور پر بی ایچ ای ایل کا حکومت کے ویژن کی تکمیل میں بہت اہم رول ہے۔ ڈاکٹر پانڈے نے کہا کہ وزیر اعظم کے حال ہی میں اختتام پزیر سی او پی 26 میٹنگ میں اعلان کردہ ماحولیاتی وعدوں کو پورا کرنے میں بی ایچ ای ایل آتم نربھر بھارت کی تعمیر ک جانب ایک اہم رول ادا کرے گا۔
ڈاکٹر نلن سنگھل، سی ایم ڈی، بی ایچ ای ایل نے اے کے اے ایم آئکونک ویک تقریبات میں بتاتے ہوئے بھاری صنعتوں کی وزارت اور حکومت کی جانب سے بی ایچ ای ایل کی لگاتار مدد کے لئے شکریہ ادا کیا۔ شرکاء سے خطاب کرتے ہوئے انھوں نے کہا کہ تحقیق وترقی ہمیشہ بی ایچ ای ایل کی بنیادی طاقت رہی ہے اور بی ایچ ای ایل وزیر اعظم کے ’’پنچامرت‘‘ویژن۔اقوام متحدہ ماحولیات کی تبدیلی کانفرنس ۔ کو حاصل کرنے کے راستے پر قائدانہ کردار ادا کرنے پر توجہ مرکوز کررہا ہے۔
زیر اعشاریہ دو پانچ ٹی پی ڈی صلاحیت والے سی ٹی ایم پائلٹ پلانٹ میں، جو اندرون ملک تیار اور بی ایچ ای ایل کے ذریعہ نصب کیا گیا ہے، اس وقت ہائی ایش ہندوستانی کوئلے سے 99 فیصد سے زیادہ خالص میتھنول تیار کیا جارہا ہے۔ ہائی ایش ہندوستانی کوئلے کو گیسی فکیشن روٹ کے ذریعہ میتھنول میں بدلنے کا کام ہندوستان میں اپنی نوعیت کی پہلی ٹیکنالوجی ہے۔
وزارت سیاحت
سیاحت کی وزارت نے مہمان نوازی اور سیاحت کی صنعت کو مستحکم کرنے کیلئے آن لائن ٹریول کمپنیوں کے ساتھ مفاہمت نامے پر دستخط کیے
نئی دہلی:16 اپریل ، 2021:مہمان نوازی اور سیاحت کی صنعت کو،خاص طور سےوبا کےدور میں مستحکم بنانے کی اپنی کوششوں کے تحت سیاحت کی وزارت نے آن لائن ٹریول کمپنیوں کلیئرٹرپ اور ایز مائی ٹرپ کے ساتھ 15 اپریل کو ایک مفاہمت نامے پر دستخط کیے۔
اس مفاہمت نامے کا بنیادی مقصد اُن ہاؤسنگ اکائیوں کو وسیع ویزیبلٹی فراہم کرنا ہے جو او ٹی اے پلیٹ فارم پر موجود ساتھی ایپ پر خود کو سرٹیفائی کرچکی ہیں۔ مفاہمت نامے میں دونوں فریقوں کو ان اکائیوں کو ندھی ایپ پر اور اس کے ساتھ ہی ساتھی ایپ پر رجسٹریشن کرانے کیلئے تحریک دینے اور مقامی سیاحتی صنعت کو کووڈ-19 وبا کے پھیلاؤ کو روکنے کیلئے مناسب حفاظتی اقدامات اپنانے کیلئے حوصلہ افزائی کرنے کے سلسلے میں بھی ہدایات ہیں۔
اس کا مقصد یہ بھی ہے کہ ہاؤسنگ اکائیوں کےبارے میں زیادہ سے زیادہ جانکاری اکٹھا کرنا ہے تاکہ قابل عمل بصیرت حاصل کی جاسکے اور ساختی شواہد کی بنیاد پر محفوظ باوقار اور پائیدار سیاحت کو یقینی بنایا جاسکے اور اہداف پر مبنی پالیسی کو بروئے کار لایا جاسکے۔
وزارت سیاحت میں جوائنٹ سکریٹری جناب راکیش کمار ورما، وزارت سیاحت میں ڈائریکٹر جناب بی بی داش، کوالٹی کونسل آف انڈیا  کے ڈاکٹر اے راج اور جناب موہت سنگھ، ایز مائی ٹرپ کے نائب صدر جناب وپن شاہ اور کلیرٹرپ پرائیویٹ لمیٹیڈ کے بزنس ہیڈ جناب سری رام وی کی موجودگی میں اس مفاہمت نامے پر دستخط کیے گئے۔
وزارت سیاحت اور آن لائن ٹریول کمپنیاں سیاحت کے سیکٹر میں اسٹریٹیجک اور تکنیکی اشتراک کو تعاون کی حوصلہ افزائی اور ترقی کیلئے سبھی ضروری اقدامات کریں گی تاکہ نشان زد شعبوں میں مناسب فوائد حاصل کیے جاسکیں۔ امید ہے کہ مہمان نوازی اور سیاحت کی صنعت کو مزید مستحکم کرنے کیلئے مستقبل میں مزید اس طرح کے مفاہمت نامے پر دستخط کیے جائیں گے۔
-----------------------
ش ح۔م ع۔ ع ن
U NO:3778
(Visitor Counter : 134